Facebook se gesigherkenning voortaan outomaties af | Maroela Media
Facebook het bekend gemaak dat sy beleid om gesigherkenningsagteware te gebruik om mense te identifiseer wat in opgelaaide foto's te verskyn – en die voorstel om hulle daarin te merk – voortaan by verstek afgeskakel is.
Facebook vervang dié kenmerk, genaamd "tag suggestions", met 'n breër gesigherkenningsverstelling. Dit identifiseer gesigte in foto's vir verskillende gebruike, nie net om iemand in 'n foto te merk nie.
Vanaf Dinsdag kry diegene wat nuut by Facebook aansluit, of gebruikers wie se merk-opsie aangeskakel was, die gesigherkenningsverstelling. 'n Gebruiker kan dan self besluit of hy dit wil aan- of afskakel.
Diegene wie se verstelling vir die merk-opsie vantevore afgeskakel was, gaan 'n kennisgewing oor gesigherkenning ontvang, asook 'n knoppie sien met 'n keuse om dit aan te hou, of af te skakel.
Facebook sê sy gesigherkenningstegnologie laat ook steeds nie toe dat vreemdelinge jou identifiseer nie.
Facebook is vroeër in Illinois in die VSA hof toe gesleep oor die merkvoorstelverstelling. 'n Federale appèlhof het in die aansoekers se guns beslis en bevind die hofsaak mag voortgaan.
Die aansoekers voer aan Facebook se gesigherkenningstegnologie kom neer op die onwettige versameling en berging van biometriese data, ingevolge Illinois-wetgewing.